Termini de presentació de sol·licituds: del 24 de maig al 7 de juny.
P er formalitzar la candidatura cal presentar la documentació següent:
- Formulari de sol·licitud de la plaça degudament emplenat
- Carta de motivació (en anglès; màxim 2.500 caràcters, espais inclosos)
- Solució d'un cas pràctic (en anglès; màxim 2.500 caràcters, espais inclosos)
- Còpia escanejada de l'autorització del superior jeràrquic (l'original es lliurarà en el moment de la matrícula)
- Carta del superior jeràrquic adreçada al director del Màster on es motivi l'interès que té aquesta formació pel lloc de treball que ocupa el/la candidat/a
- Currículum vitae (en català, espanyol o en anglès)
- Còpia escanejada del DNI o NIE
En el formulari de sol·licitud s'incorporen les següents declaracions responsables:
a) La declaració responsable del compliment dels requisits i les condicions generals establerts en l'article 13 de la Llei 38/2003, de 17 de novembre, general de subvencions.
b) La declaració responsable de no haver sol·licitat ni rebut ajuts, subvencions o beques similars de la Generalitat de Catalunya o d'altres administracions o entitats públiques o privades, nacionals o internacionals per un concepte similar en un període coincident.
c) La declaració sobre el compliment de la normativa sobre propietat intel·lectual.
d) La declaració que són certes i completes les dades que es detallen en la sol·licitud, així com en tota la documentació annexa.
La inexactitud, falsedat o omissió de caràcter essencial en qualsevol dada o document que acompanyi la sol·licitud deixen sense efecte aquest tràmit, des del moment en què es coneguin i amb l'audiència prèvia a la persona interessada.
En conseqüència, comporten la inadmissió de la sol·licitud, sens perjudici que puguin ser causa de revocació, si es coneixen amb posterioritat a la concessió.
Només cal fer arribar estrictament la documentació que es demana.
Els formularis de sol·licitud de la plaça, de la carta de motivació, del cas pràctic i d'autorització del superior jeràrquic es poden descarregar des del web de Diplocat [URL] i a Tràmits gencat [URL], accessible des de la seu electrònica ( seu.gencat.cat ).
El termini de presentació de les sol·licituds serà el que determini la corresponent convocatòria.
Les sol·licituds presentades fora de termini no seran admeses.
La signatura i la presentació de la sol·licitud comporta la plena acceptació d'aquestes bases reguladores per part de les persones sol·licitants.
L'òrgan competent per a la tramitació i la gestió de les sol·licituds podrà demanar tota la informació complementària que consideri necessària per avaluar les sol·licituds.
Termini de presentació sol·licituds: del 24 de maig al 7 de juny0
La sol·licitud acompanyada de la documentació requerida també es pot presentar, en imprès normalitzat, al registre general de Diplocat (Avinguda Diagonal, 418, 1r 2a, 08037 de Barcelona) o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, i més concretament, en qualsevol dels previstos a l'article 16.4 de la Llei 39/2015, d'1 d'octubre, del procediment administratiu comú de les administracions públiques, per a la presentació presencial en registres no electrònics.
Els/les candidats/es seleccionats/des rebran, juntament amb la comunicació de l'adjudicació de la plaça, un formulari d'acceptació de la plaça en el qual s'especificaran els compromisos i les obligacions que assumeix com a alumne del Màster Executiu en Diplomàcia i Acció Exterior.
Els/les candidats/es seleccionats/des hauran de formalitzar l'acceptació de la plaça mitjançant la signatura d'un formulari, que s'haurà de lliurar a Diplocat.
En qualsevol cas, l'acceptació de la plaça implica l'acceptació de les condicions del Màster.
Al mateix temps, els/les candidats/es seleccionats/des hauran de lliurar l'original de l'autorització signada pel superior jeràrquic i els títols i certificats que acreditin estar en possessió dels requisits establerts per accedir a aquest programa de màster.
Tota aquesta documentació s'haurà de fer arribar a la seu de Diplocat (Avinguda Diagonal, 418, 1r 2a, de Barcelona) o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques, per a la presentació presencial en registres no electrònics.
En cas que no es faci efectiva l'acceptació de la plaça o que no s'acrediti el compliment dels requisits d'admissió dins d'aquest termini s'entendrà que els/les candidats/es seleccionats/des desisteixen de la seva plaça i aquesta s'adjudicarà al primer/a candidat/a de la llista de reserva.